“Մոսկովսկի կոմսոմոլեց” թերթը՝ հղում անելով անանուն աղբյուրին, տեղեկացրել է, որ Ադրբեջանի ՀԱՊԿ անդամակցության թեման “մեծ խաղի” մի մաս է, սակայն դժվար թե իրականություն դառնա։ “Մոսկվան կարող է օգտագործել այս հարցը Հայաստանի վրա ճնշում գործադրելու նպատակով։ Այսինքն՝ եթե ձեզ վատ պահեք, ձեզ կհեռացնենք ՀԱՊԿ-ից և կընդունենք Ադրբեջանին։ Սակայն իրականում դա անհնար է։ Հնարավոր չէ թողնել Հայաստանը և ընդունել Բաքվին։ ՀԱՊԿ-ը կվերածվի մի անհասկանալի բանի, մի կազմակերպության, որտեղ բաց առճակատում գոյություն ունի նրա երկու անդամների մեջ։ Բացի այդ, այս հարցը կսկսի անցնել կիրառական հարթություն։ Հայաստանն Ադրբեջանի անդամակցության դիմաց այնպիսի ֆանտաստիկ պայմաններ առաջ կքաշի, որոնք բացարձակապես անընդունելի կլինեն Բաքվի համար։ Ինչպես տնտեսական, այնպես էլ քաղաքական։ Տրանսպորտային հոսքերում Հայաստանի մասնակցություն, Լեռնային Ղարաբաղի ճանաչում և այլն։ Այսինքն այն, ինչին Ադրբեջանն, ինչպես և Թուրքիան, երբեք չի կարող գնալ։”,- նշել է աղբյուրը։